《陈朝柏》
宋代·董嗣杲

枯株独寿忆双栖，谁想天嘉蓊郁时。
坡老诗成无继笔，阜陵书此有遗碑。
日摇槎影龙蛇断，雪缀花痕鸟雀疑。
化日可期人莫讶，柏堂不复辨荒基。

作者简介：董嗣杲，字明德，号静传，杭州（今属浙江）人。理宗景定中榷茶九江富池。度宗咸淳末知武康县。宋亡，入山为道士，字无益。嗣杲工诗，吐爵新颖。